CELEX: 32015D0016
Language: lt
Date: 1420502400000
Title: 2015 m. sausio 6 d. Komisijos įgyvendinimo sprendimas (ES) 2015/16 dėl standarto EN 1870-17:2012 „Rankinės horizontaliosios skersinio pjaustymo staklės su vienu pjovimo bloku“ nuorodos skelbimo Europos Sąjungos oficialiajame leidinyje ribojimo pagal Europos Parlamento ir Tarybos direktyvą 2006/42/EB  Tekstas svarbus EEE

7.1.2015   
            
            
               LT
            
            
               Europos Sąjungos oficialusis leidinys
            
            
               L 3/61
            
         KOMISIJOS ĮGYVENDINIMO SPRENDIMAS (ES) 2015/16
   2015 m. sausio 6 d.
   dėl standarto EN 1870-17:2012 „Rankinės horizontaliosios skersinio pjaustymo staklės su vienu pjovimo bloku“ nuorodos skelbimo Europos Sąjungos oficialiajame leidinyje ribojimo pagal Europos Parlamento ir Tarybos direktyvą 2006/42/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 10 straipsnį,
   atsižvelgdama į komiteto, įsteigto pagal 2012 m. spalio 25 d. Europos Parlamento ir Tarybos reglamento (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (2) 22 straipsnį, nuomonę,
   kadangi:
   
               (1)
            
            
               kai nacionalinis standartas, kuriuo į nacionalinę teisę perkeliamas darnusis standartas ir kurio nuoroda buvo paskelbta Europos Sąjungos oficialiajame leidinyje, apima vieną ar daugiau Direktyvos 2006/42/EB I priede nustatytų esminių sveikatos ir saugos reikalavimų, laikomasi prielaidos, kad pagal šį standartą sukonstruota mašina atitinka susijusius esminius sveikatos ir saugos reikalavimus;
            
         
               (2)
            
            
               2013 m. gegužės mėn. Prancūzija pateikė oficialų prieštaravimą pagal Direktyvos 2006/42/EB 10 straipsnį dėl standarto EN 1870-17:2012 „Medienos apdirbimo mašinų sauga. Diskinės pjaustymo staklės. 17 dalis. Rankinės horizontaliosios skersinio pjaustymo staklės su vienu pjovimo bloku (rankiniai radialieji pjūklai)“, kurį Europos standartizacijos komitetas (CEN) siūlė suderinti pagal Direktyvą 2006/42/EB;
            
         
               (3)
            
            
               oficialus prieštaravimas grindžiamas standarto 5.3.6.1 sąlygos Pjūklo geležtės apsauga 3 dalyje numatytų nuostatų netinkamumu. Šioje dalyje numatyta, kad apsauga gali būti stacionari arba judanti, ir nenurodoma, kada kiekviena jų yra būtina, tuo tarpu šių dviejų kategorijų įtaisai yra skirtingo pobūdžio ir užtikrina skirtingus saugos lygius, kurie atitinka skirtingas rizikos analizes;
            
         
               (4)
            
            
               kartu su pagal Direktyvos 2006/42/EB 22 straipsnį įsteigto komiteto atstovais išnagrinėjusi standartą EN 1870-17:2012, Komisija padarė išvadą, kad standartas neatitinka esminių sveikatos ir saugos reikalavimų, numatytų Direktyvos 2006/42/EB I priedo 1.4.2 punkte „Specialieji reikalavimai apsaugams“, kadangi juo leidžiama projektuotojui pasirinkti įrengti apsaugas, kuriomis užtikrinami skirtingi saugos lygiai, nenurodant rizikos analizės;
            
         
               (5)
            
            
               į darnųjį standartą įtraukus galimybes, kurių viena neatitinka susijusių Direktyvos 2006/42/EB esminių sveikatos ir saugos reikalavimų, gali kilti painiava dėl taikant standartą suteikiamos atitikties prielaidos;
            
         
               (6)
            
            
               atsižvelgiant į poreikį tobulinti standarto EN 1870-17:2012 saugumo aspektus ir kol standartas bus tinkamai persvarstytas, standarto EN 1870-17:2012 nuoroda Europos Sąjungos oficialiajame leidinyje turėtų būti skelbiama kartu su atitinkamu perspėjimu,
            
         PRIĖMĖ ŠĮ SPRENDIMĄ:
   1 straipsnis
   Standarto EN 1870-17:2012 „Medienos apdirbimo mašinų sauga. Diskinės pjaustymo staklės. 17 dalis. Rankinės horizontaliosios skersinio pjaustymo staklės su vienu pjovimo bloku (rankiniai radialieji pjūklai)“ nuoroda Europos Sąjungos oficialiajame leidinyje skelbiama su apribojimu, kaip nurodyta priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. sausio 6 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 157, 2006 6 9, p. 24.
   
      (2)  OL L 316, 2012 11 14, p. 12.
   
      PRIEDAS
      KOMISIJOS PRANEŠIMAS, PARENGTAS ĮGYVENDINANT DIREKTYVĄ 2006/42/EB
      (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus)
      
                  ESO (1)
                  
               
               
                  Darniojo standarto nuorodinis žymuo ir pavadinimas
                  (ir pamatinis dokumentas)
               
               
                  Pirmą kartą paskelbta OL
               
               
                  Pakeisto standarto nuorodinis žymuo
               
               
                  Pakeisto standarto atitikties prielaidos galiojimo pasibaigimo data
                  1 pastaba
               
            
                  CEN
               
               
                  EN 1870-17:2012
                  „Medienos apdirbimo mašinų sauga. Diskinės pjaustymo staklės. 17 dalis. Rankinės horizontaliosios skersinio pjaustymo staklės su vienu pjovimo bloku (rankiniai radialieji pjūklai)“
               
               
                  Skelbiama pirmą kartą
               
               
                  EN 1870-17:2007+A2:2009
                  2 pastaba
               
               
                  Šio skelbimo data
               
            
                  
                     Perspėjimas. Dėl pjūklo geležtės apsaugos pasirinkimo, šis skelbimas nėra susijęs su šio standarto 5.3.6.1 sąlygos 3 dalimi, kurios taikymas nesuteikia atitikties esminiams sveikatos ir saugos reikalavimams, nustatytiems Direktyvos 2006/42/EB I priedo 1.4.2 punkte, prielaidos.
               
            
                  1 pastaba.
               
               
                  Paprastai atitikties prielaidos galiojimo pasibaigimo data – tai panaikinimo data (angl. „dow“), kurią nustato Europos standartizacijos organizacija, tačiau šių standartų naudotojų dėmesys atkreipiamas į tai, kad tam tikrais išimtiniais atvejais data gali būti ir kita.
               
            
                  2 pastaba.
               
               
                  Naujo (arba iš dalies pakeisto) standarto ir pakeisto standarto taikymo sritis yra ta pati. Nurodytą dieną pagal pakeistą standartą nebedaroma prielaida, kad laikomasi atitinkamų Sąjungos teisės aktų esminių arba kitų reikalavimų.
               
            
         (1)  ESO: Europos standartizacijos organizacija:
      
                  —
               
               
                  CEN: Avenue Marnix 17, B-1000, Brussels, tel. +32 25500811; faksas + 32 25500819 (http://www.cen.eu)